JMT ยิ้มหน้าบาน โชว์กำไร Q3/59 โตกว่าเท่าตัว
JMT ยิ้มหน้าบาน โชว์กำไร Q3/59 โต 137% มาที่ 51.49 ลบ. จากปีก่อนกำไร 21.73 ลบ. หลังรายได้จากการเรียกเก็บหนี้จากลูกหนี้ที่รับซื้อมากขึ้น ขณะที่ 9 เดือนแรกกำไรอยู่ที่ 71.45 ลบ.ลดลง 8% จากปีก่อนกำไร 77.55 ลบ.
11 พ.ย. 2559

บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 51.49 ล้านบาท หรือกำไรสุทธิ 0.14 บาทต่อหุ้น เพิ่มขึ้น 137% จากช่วงเดียวกันของปีก่อนที่มีกำไรสุทธิ 21.73 ล้านบาท หรือกำไรสุทธิ 0.06 บาทต่อหุ้น
ทั้งนี้ผลการดำเนินงานในไตรมาสดังกล่าวกำไรเพิ่มขึ้น เนื่องจากบริษัทมีรายได้จากการเรียกเก็บหนี้จากลูกหนี้ที่รับซื้อมากขึ้น
ขณะที่ ผลการดำเนินงานช่วง 9 เดือนแรกมีกำไรสุทธิ 71.45 ล้านบาท หรือ 0.19 บาทต่อหุ้น ลดลง 8% จากช่วงเดียวกันของปีก่อนมีกำไรสุทธิ 77.55 ล้านบาท หรือ 0.23 บาทต่อหุ้น